ร้านเป็นตึกแถว 2 ห้อง กว้างขวาง มีที่นั่งเป็น 2 ส่วน ด้านหน้าร้าน และด้านในมีที่นั่งแนวๆเป็นถังกระดาษ โต๊ะเป็นไม้ลังเก๋ๆ ตกแต่งด้วยตุ๊กตาหมี ด้านในร้านเพดานสูง แอร์ไม่ค่อยเย็น ใช้เปิดพัดลมช่วยเพิ่มความเย็น เมนูหลากหลายอาหาร ขนม กาแฟ เครื่องดื่ม 
- ยาคูลท์+ปีโป้ปั่น 50฿ ในเมนูเขียนว่า Back to School คิดถึงตอนสมัยเรียนอีกครั้ง เสิร์ฟมาสีสวย แต่รสชาติหวานมาก ปีโป้ปั่นมาแบบละเอียด 
- เครปไส้กรอก 55฿  เสิร์ฟมาในถาดไม้ เป็นเครปแบบนุ่ม จัดวางเครปมาแบบพับครึ่ง ไส้กรอกหั่นเป็นชิ้นยาว ราดด้วยซอสมะเขือเทศ และมายองเนส พอได้ค่ะ 